- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Imagini ruşinoase din Gaza: soldaţi israelieni s-au fotografiat jucându-se cu lenjeria intimă a femeilor palestiniene
Unii soldaţi israelieni au publicat videoclipuri şi fotografii pe reţelele de socializare care îi înfăţişează jucându-se cu lenjeria găsită în casele palestinienelor.
Imaginile prezentate public şochează, pe fondul ofensivei israeliene pe care IDF o poartă din Gaza de câteva luni, ca răspuns la atacurile din 7 octombrie.
Armata Israelului nu-i găseşte pe ostaticii pe care ar trebui să-i elibereze, în schimb, au găsit motive să petreacă, imagini care nu cadrează cu tabloul din ultimele săptămâni, care arată foametea care se profilează şi ameninţă mii de oameni în Gaza.
Postări cu jocurile folosind lenjeria femeilor palestiniene au obţinut zeci de mii de vizualizări, după ce au fost postate de Younis Tirawi, care se descrie drept un reporter palestinian.
În unele dintre aceste videoclipuri, un soldat este văzut pozând cu un manechin feminin pe tanc, în timp ce se preface că este iubita lui. În altul, soldaţii sunt surprinşi în ipostaze nedemne, purtând lenjerie de damă.
Agenţia Reuters a cerut IDF să comenteze imaginile. Armata a răspuns printr-o declaraţie în care asigură că investighează atent cazul.
"În unele dintre cazurile analizate, comportamentul soldaţilor a fost inadecvat şi va fi tratat în consecinţă", se arată în comunicat.
IDF a refuzat să precizeze dacă vreunul dintre soldaţii prezentaţi în videoclipurile şi fotografiile în cauză a fost pedepsit şi cum anume.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
CANCAN.RO
GANDUL.RO